વિરોધ પક્ષના નેતા પરેશ ધાનાણીના વિસ્તાર અમરેલી જિલ્લામાં કૉંગ્રેસે પોતાનો દબદબો જાળવી રાખ્યો છે. પાટીદારોના ગઢ ગણાતા અમરેલી જિલ્લાની તમામ 11 તાલુકા પંચાયત પર કોંગ્રેસ પાર્ટીએ કબજો કરી લીધો છે. 11 તાલુકા પંચાયતમાંથી પહેલા કોંગ્રેસ પાસે 9 તાલુકા પંચાયત હતી અને 2 તાલુકા પંચાયત પર BJPનું રાજ હતું, પરંતુ BJPની બે તાલુકા પંચાયત પણ આ વખતે કોંગ્રેસે આંચકી લીધી હતી અને તમામ તાલુકા પંચાયત પર કોંગ્રેસનો પંજો લાગ્યો હતો. 11 તાલુકા પંચાયતમાંથી 7 તાલુકા પંચાયત પર બિનહરીફ કોંગ્રેસના ઉમેદવારની પસંદગી થઈ હતી. જાફરાબાદ અને રાજુલા તાલુકા પંચાયત BJP પાસે હતી, પરંતુ પરેશ ધાનાણી અને કોંગ્રેસના કાર્યકરોએ મહેનત કરીને આ બે બેઠકો પણ BJP પાસેથી આંચકી લીધી હતી.